প্রাথমিকে নিয়োগ ‘দুর্নীতি’তে দিব্যেন্দু -ভারতী ঘোষদেরও সুপারিশ ছিল, জমা পড়ল রিপোর্ট

কলকাতা:প্রাথমিকে নিয়োগ দুর্নীতি (TET Recruitment Case) মামলায় চাঞ্চল্যকর তথ্য। উঠে এল একাধিক হেভিওয়েট না। তৎকালীন শিক্ষামন্ত্রী পার্থ চট্টোপাধ্যায়ের (Partha Chatterjee) কাছে কারা কারা সুপারিশ করেছিলেন?সেই তালিকা এবার সিবিআইয়ের (CBI) হাতে। আদালতে পেশ করা সিবিআই-এর রিপোর্টে তৃণমূল ও বিজেপি-দুই দলেরই নেতানেত্রীদের নাম রয়েছে। দিব্যেন্দু অধিকারী (Dibyendu Adhikar), ভারতী ঘোষদেরও (Bharti Ghosh) সুপারিশ ছিল। ওই তালিকায় নাম রয়েছে তৃণমূলের শওকত মোল্লা এবং মমতাবালা ঠাকুরেরও। তাঁরা প্রত্যেকেই চাকরিপ্রার্থীদের নাম সুপারিশ করেছিলেন বলেই মনে করছে সিবিআই। এখনও পর্যন্ত কেন্দ্রীয় তদন্তকারী সংস্থা কাউকেই তলব করেনি।

আরও পড়ুন: একজোট না হলে রাজনৈতিক বদল হবে না, বলে গেলেন সঙ্ঘপ্রধান

২০২২ সাল থেকে প্রাথমিক নিয়োগ দুর্নীতি মামলায় তদন্ত করছে সিবিআই। এবার প্রাথমিকে নিয়োগ দুর্নীতি মামলার তদন্তে চাঞ্চল্যকর তথ্য পেয়েছে সিবিআই। গত বছর জুন মাসে বিকাশ ভবনের ওয়্যারহাউসে অভিযান চালিয়েছিল সিবিআই। সিবিআই সূত্রে খবর, বিকাশ ভবনে তল্লাশি চালিয়ে এই তালিকা উদ্ধার হয়। এই নথির উপর ভিত্তি করেই তদন্ত করছে কেন্দ্রীয় এজেন্সি। দেখা যাচ্ছে, মোট ৩২৪ জনের নাম সুপারিশ করা হয়েছিল। আর যাঁরা সুপারিশ করেছিলেন, তাঁদের নাম-পরিচয় রয়েছে। সেই সময় দিব্যেন্দু এবং ভারতী দু’জনের কেউই বিজেপিতে ছিলেন না। পরে তাঁরা বিজেপিতে যোগ দেন। ওই তালিকা রাজ্যের প্রাক্তন শিক্ষামন্ত্রী পার্থ চট্টোপাধ্যায়কে পাঠানো হয়েছিল।

অন্য খবর দেখুন